kardosdrur/scandi-wiki huggingface dataset:
Nord-Norges Åndssvakehjem

Nord-Norges Åndssvakehjem var en centralinstitution for psykisk udviklingshæmmede som var i drift fra 1954 til 1991. Institutionen gav pleje, værn og oplæring til mennesker med psykisk udviklingshæmning.

Institutionen var organiseret som en selvejende stiftelse, den samme stiftelsen som i dag hedder Nord-Norges Diakonistiftelse. 
Centralinstitutionen var Trastad Gård i Kvæfjord, men den samme stiftelse drev også Vensmoen hjem for åndssvake i Saltdal og Straumfjordheimen i Nordreisa.

Det var Margarethe Wiig som fik ideen om at oprette hjemmet, fordi hun så behovet da hun i 1937 fulgte en patient fra Sortland til Klæbu Pleiehjem (1917-1991). Hendes engagement fik Hålogaland bispedømmes råd til at nedsætte en komite med det formål at oprette en lignende institution for hele Nord-Norge. Komiteen begyndte sit arbejde i 1949, og købte gården Trastad til formålet. Den første pavillon, som patientbolighusene blev kaldt, åbnede i 1954, samme år som stiftelsen blev formelt etableret. Ved åbningen havde Pavillon 1 plads til 30 patienter, men institutionen blev efterhåndenst udvidet, ofte finansieret af indsamlingsaktioner. Allerede da Pavilion 1 blev indviet, var den næste pavilion under bygning, og en voldsom udvikling prægede Trastad de første år. Presset på institutionen var stort. Fra 1961 til 1966 blev der bygget fire store bygninger for at kunne opnå den største mulige rumkapacitet.

Hovedmålet var pleje, men arbejdstræning og oplæring blev en vigtig del af Trastads virksomhed. Institutionens beboere var defineret som "ikke oplæringsdygtige". Den første formaliserede oplæring begyndte i 1956 ved at en gruppe unge beboere fik konfirmationsundervisning og i 1960 blev de konfirmeret. 1957 ansatte Trastad sin første pædagog, Per Vestrheim, som snart viste at også elever fra Trastad kunne lære at læse og skrive. 1958 begyndte formningslærerinden Sigvor Riksheim med keramikundervisning for beboerne. Senere blev dette udvidet til et treårig skoleforsøg med undervisning i flere forskellige kunstudtryk. Forsøget viste hvordan mennesker med udviklingshæmning udviklede sig når de fik muligheden for at være kreative. Hendes ideer om udvikling gennem fri forming, var medvirkende til at fjerne barriererne for udviklingshæmmedes ret til at blive undervist.

I 1971 havde Trastad 371 beboere og 271 godkendte stillinger. Trastad blev nedlagt i 1991 som følge af den norske HVPU-reform, som overgav ansvaret for omsorg og uddannelse for psykisk udviklingshæmmede til hjemkommunerne.

1996 åbnede der i den tidligere Pavillon 7 det kulturhistoriske museum Trastad Samlinger. Museet viser kunst lavet af psykisk udviklingshæmmede, samt en udstilling som viser hvordan forholdene var både før og i den tid da stedet var en institution for pleje, værn og oplæring af psykisk udviklingshæmmede.
 
Psykiatriske hospitaler
Etableret i 1954
Ophørt i 1991
Richard Henderson

Richard Henderson, FRS, FMedSci, HonFRSC (født 19. juli 1945) er en skotsk molekylærbiolog og biofysiker og pioner inden for elektronmikroskopi af biologiske molekyler. Han modtog nobelprisen i kemi i 2017 sammen med Jacques Dubochet og Joachim Frank.

Referencer 

Nobelprismodtagere fra Storbritannien
Nobelprismodtagere i kemi
Biologer fra Skotland
Max Perutz

Max Ferdinand Perutz OM CH CBE FRS (født 19. maj 1914, død 6. februar 2002) var en østrigsk født britisk molekylærbiolog, der modtog nobelprisen i kemi i 1962 sammen med John Kendrew for deres forskning i hæmaglobin og myoglobins struktur. Han fik Royal Medal of the Royal Society i 1971 og Copley Medal i 1979. På Cambridge grundlagde han Medical Research Council (MRC) Laboratory of Molecular Biology (LMB), hvorfra 14 forskellige videnskabsfolk har modtaget en nobelpris. Han var formand der fra 1962–79. Pertuz' bidrag til molekylærbiologi på Cambridge er beskrevet iThe History of the University of Cambridge: Volume 4 (1870 to 1990), der blev udgivet af Cambridge University Press i 1992.

Referencer 

Nobelprismodtagere fra Storbritannien
Nobelprismodtagere fra Østrig
Nobelprismodtagere i kemi
Biologer fra Østrig
Personer fra Wien
Medlemmer af Royal Society
Molekylærbiologer
Modtagere af Royal Medal
Radcliffe Camera

Radcliffe Camera (Latin: Camera betyder "rum"; i folkemunde: "Rad Cam" eller "The Camera") er en bygning på Oxford University, England. Den er designet af James Gibbs i nyklassicistisk stil, og den blev opført fra 1737 til 1749, for at kunne indeholde Radcliffe Science Library. Det ligger i de sydlige del af Old Bodleian, nord for St. Mary's Church, og mellem Brasenose College mod vest og All Souls College mod øst.

Biblioteket konstruktion og vedligehold bliver finasieret af boet efter John Radcliffe, en berømt læge, der efterlod £40.000 ved sin død i 1714. Ifølge kravene i hans testament begyndte opførslen i 1737, idet grunden først skulle købes i den mellemliggende periode. Ekstriøret stod færdig i 1747 og interiøret fulgte i 1748, og åbningen blev forsinket indtil 13. april 1749.

Ved indvielsen blev Francis Wise udnævnt som den først bibliotekar. Frem til 1810 indeholdt biblioteket litteratur om en lang række emner, men under George Williams blev samlingen mere ensrettet og fokuserede på naturvidenskab. Williams bragte biblioteket fra en forsømt tilstand up to date, selvom Radcliffe Library fortsat var bagud i forhold i Bodleian Library i 1850. På dette tidspunkt fremlagde Henry Wentworth Acland, den daværende bibliotekar, planer for at Radcliffe Library skulle slås sammen med universitets og bibliotekets samlinger af bøger, så de kunne blive flyttet til den nyligt færdiggjorte Radcliffe Science Library. Dette blev accepteret af bestyrelsen af både biblioteket og universitet. Det va rpå dette tidspunkt, at bygningen blev kendt som Radcliffe Camera, der kom til at fungere som læsesal for Bodleian.

Eksterne henvisninger 

 Photograph and short history from OxfordCityGuide.com
 Britain Express information
 Photos of Radcliffe Camera through different seasons
 Images of Radcliffe Camera
 360° Panorama showing Radcliffe Camera and University Church at dusk

Oxford
University of Oxford
Biblioteker i Storbritannien
Forskningsbiblioteker
Etableret i 1749
Hedingham Castle

Hedingham Castle er en middelalderlig fæstning, der ligger i landsbyen Castle Hedingham, Essex, England. Det er blevet beskrevet som det bedst bevarede normanniske keep i England. Fæstningen og de omkringliggende bygninger blev opført omkring år 1100, og keepet blev bygget omkring 1140. Sidstnævnte er dog den eneste større struktur fra middelalderen, som er bevaret i dag, dog med undtagelse af to sidetårne, der også er forsvundet.

Se også  
 Liste over borge og slotte i England

Referencer

Litteratur 

 Originally published in:
 

Slotte i Essex
Borgruiner i Storbritannien
Martin Karplus

Martin Karplus (født 15. marts 1930) er en østrigsk-født amerikansk teoretisk kemiker. Han er Theodore William Richards Professor i kemi emeritus på Harvard University. Han er altså også direktør for den Biofysiske Kemilaboratorium, der et et samarbejde mellem French National Center for Scientific Research og University of Strasbourg, Frankrig. I år 2013 modtog Karplus nobelprisen i kemi sammen med Michael Levitt og Arieh Warshel, for "udvikling af multiskalamodeller for komplekse kemiske systemer".

Referencer 

Nobelprismodtagere fra USA
Nobelprismodtagere fra Østrig
Nobelprismodtagere i kemi
Kemikere fra USA
Medlemmer af Royal Society
Molekylærbiologer
Michael Levitt

Michael Levitt,  FRS (født 9. maj 1947) er en amerikansk/britisk/israelsk biofysiker og professor i strukturel biologi ved Stanford University fra 1987. I 2013 modtog Levitt nobelprisen i kemisammen med Martin Karplus og Arieh Warshel, for "udvikling af multiskalamodeller for komplekse kemiske systemer"..  Blandt hans studerende er kendte professorer som Steven Brenner, Cyrus Chothia, Valerie Daggett, Mark Gerstein, Julian Gough Ram, Gunnar Schroder,  Gaurav Chopra, Peter Minary, Abraham Olivier Samson, Xuhui Huang, og andre.

Referencer 

Nobelprismodtagere fra Storbritannien
Nobelprismodtagere fra USA
Nobelprismodtagere fra Israel
Medlemmer af Royal Society
Arieh Warshel

Arieh Warshel (født  20. november 1940) er en israelsk/amerikansk biokemiker og biofysiker. Han er pioner inden for computerstudier af funktionelle egenskaber af biologiske molekyler. Han er professor i kemi og biokemi og er  Dana and David Dornsife Chair ii kemi på University of Southern California. I 2013 modtog Arieh nobelprisen i kemi sammen med Michael Levitt og Martin Karplus for "udvikling af multiskalamodeller for komplekse kemiske systemer".

Referencer 

Nobelprismodtagere fra Israel
Nobelprismodtagere i kemi
Livrustkammaren

Livrustkammaren er et museum på Stockholms Slot i Stockholm, Sverige. Det indeholder mange genstande med relation til landets militærhistorie og deres monarki. Det blev grundlagt i 1628 og er dermed det ældste museum i Sverige, af kong Gustav 2. Adolf af Sverige, da han besluttede at hans tøj fra den polske kampagne skulle bevares for eftertiden.

Et drikkehorn af horn fra den sidste urokse, der blev taget som krigsbytte af den svenske hær i Jaktorów, Polen under den svenske invasion af Polen (1655–1660) er en del af museets samling.

Galleri

Referencer 

Museer i Stockholm
Museer etableret i 1628
Moderne femkamp under sommer-OL 2020

Moderne femkamp under Sommer-OL 2020 bliver primært afviklet på Tokyo Stadium mens fægtningen afvikles i Musashino Forest Sport Plaza.

Turneringsformat 

Moderne femkamp består af fem meget forskellige discipliner som er fægtning, svømning, ridebanespringning, terrænløb og skydning. Skydning og løb er dog slået sammen til en kombineret disciplin.
Der gælder følgende specielle regler for de enkelte discipliner. Der fægtes med kårde. Alle møder alle, og det gælder i hver kamp om, at man træffer modstanderen, inden man selv bliver truffet. Der fægtes kun ét touche (én træffer). Hvis ingen har vundet, når kampen afbrydes efter 1 minut (effektiv kamptid), har begge femkæmperne tabt denne kamp. Der svømmes 200 meter i fri stil. I ridebanespringning rides der på en normal springbane, der er ca. 350-400 meter lang. På banen er opstillet 12 forhindringer, hvoraf én er et dobbeltspring og én er en trekombination, i alt maksimalt 15 spring. Hestene er ukendte for femkæmperne og fordeles ved lodtrækning. Femkæmperen får sin hest udleveret 20 minutter før start og har således kun disse 20 minutter til at kontrollere, at alt er i orden, til at varme hesten op, og til at finde ud af, hvordan netop denne hest skal rides. Afslutningen på konkurrencen er den kombinerede skydning og løb, der minder om disciplinen i skiskydning. I moderne femkamp skydes der bare med en laserpistol i modsætning til riffel med konventionel ammunition. Skydningen foregår på 10 meters afstand mod en målskive. Det gælder om at ramme centerpletten fem gange (med et ubegrænset antal skud). Så snart man har ramt fem gange, skal der løbes 800 meter i terræn. Dette gentages fire gange. Hvis man ikke rammer målet fem gange, må man først løbe når der er gået 50 sekunder. Konkurrencen afvikles som jagtstart, hvor resultaterne efter fægtning, svømning og ridning omregnes til starttider med den førende deltager startende først. Den deltager, der kommer først over målstregen, er vinder af dagens femkamp.

Tidsplan

Den olympiske turnering

Herrer

Damer

Medaljefordeling

Medaljetabel

Medaljevindere

Kilder 
 https://tokyo2020.org/en/games/sport/olympic/modern-pentathlon/
 https://www.uipmworld.org/
 https://tokyo2020.org/en/games/schedule/olympic/

Referencer 

 
2020
Folkefesten

Folkefesten er et årligt politisk folkemøde for nationalkonservative arrangeret i samarbejde mellem de tre højrenationale foreninger For Frihed, Den Danske Forening og Grundlovsforeningen Dansk Kultur som en fortsættelse af Mosbjerg Folkefest. Festen afholdes en dag i midsommeren, i reglen sidst i juni måned, med fællesspisning og politiske taler. I 2018 deltog ca. 150 mennesker, primært ældre i eller omkring pensionsalderen.

Historie

2016 
Folkefesten For Frihed blev holdt på Sjælland med taler af Tania Groth, Lars Hedegaard Jensen, Hege Storhaug (Norge), Tatjana Festerling (Tyskland), Mogens Camre, Edwin Wagensveld (Holland) og Jeppe Juhl.

2017 
Festen blev holdt i Jægerspris med taler af Søren Krarup, Clare Lopez, Morten Storm, Helmuth Nyborg, Ole Hasselbalch, Johan Christian Nord og Robert Timm.

2018 
Festen holdtes i Jægerspris med taler af Søren Espersen, Petr Bystron, Morten Uhrskov Jensen, Hans Erling Jensen og med afslutning af Lars Hedegaard.

2019 
Festen bliver holdt i Mosbjerg ved Mossø uden for Skanderborg med talerne Tommy Robinson, Katie Hopkins, Mogens Skjøth, Jan Høeg og Lars Hedegaard. Årets tema er: Kampen for fædreland og frihed - og kampens pris!

Kilder

Eksterne henvisninger 

 Folkefestens hjemmeside 

Nationalkonservatisme
Etableret i 2016
Danmarks politik
Krabi

Krabi (Thai: กระบี่, udtales [krā.bìː]) er både en by og en provins (changwat) i Thailand, beliggende ud til Phang Nga Bugten og Malaccastrædet, omgivet af provinserne (fra nord i urviser-retning) Phang Nga, Surat Thani, Nakhon Si Thammarat, og Trang. Phuket ligger mod vest, på den anden side af Phang Nga Bugten.

Historie 
Det menes at Krabi har været beboet af mennesker allerede for 25.000-35.000 år siden. Der findes huler med forhistoriske hulemalerier af aber, mennesker, elefanter og geometriske figurer, billederne dateres til at være mellem tre- og fem tusinde år gamle. I historisk tid blev byen Krabi kaldt Ban Thai Samo, det var en af tolv byer, der bruge en abe som symbol. I 1200-tallet hørte Krabi-området under og betalte tribut til kongeriget Ligor, en by på Krahalvøens østkyst (Malaccahalvøens østkyst), i dag kendt som Nakhon Sri Thammarat.

Administrativ inndeling 
Krabi er inddelt i otte distrikter (amphoe), som igen er opdelt i 53 kommuner (tambon) og 374 landsbyer (muban).

Turisme 
Krabi-provinsen, inklusive dens omkring 130 øer, blandt andre Phi Phi-øerne, besøgtes af flere end en million turister i 2017. Turisthøjsæsonen begynder i oktober måned, mens regntiden typisk varer fra maj til udgangen af september, også kaldt for "den grønne sæson". Krabi er det femte-mest besøgte turistområde efter Bangkok, Phuket, Chon Buri inklusive Pattaya) og Chiang Mai. Ifølge Tourism Authority of Thailand (TAT), er den årlige vækst i turismen gennemsnitligt på 8 %, med en omsætning på 96 mia. baht (cirka 19. mia. DKK) i 2017. Der er 460 hoteller i provinsen, med yderligere 200 flere undervejs.

De tre største nationaliteter for udenlandske besøgende i 2018 var Kina med 33 procent, 1,2 millioner, og USA med 6 procent, 0,2 millioner, samt Storbritannien med 5 procent, 0,2 millioner.

Noter og referencer

Eksterne henvisninger 

 

 
Provinser i Thailand
Byer i Thailand
Anthony Bourdain

Anthony Michael Bourdain (født 25. juni 1956, død 8. juni 2018) var en amerikansk kok, tv-programleder, og forfatter, bedst kendt for bogen Kitchen Confidential: Adventures in the Culinary Underbelly og tv-programmet No Reservations.

Bibliografi
 
 
 
 
 
 
 
 
Fiktion
 
 
 
  med Joe Rose og Langdon Foss
  med Joe Rose og Ale Garza

Kilder

Eksterne henvisninger

 

Personer fra New York City
Kokke
Forfattere fra USA
Jon Fridrik Kjølbro

Jon Fridrik Kjølbro (født 2. juni 1967 i Gentofte) er en dansk/færørisk jurist og dommer ved Den Europæiske Menneskerettighedsdomstol siden 2014, hvor han siden 2020 har fungeret som vicepræsident.

Baggrund 
Kjølbro bestod sin juridiske kandidateksamen fra Københavns Universitet i 1992. Fra 1994 til 1996 arbejde Kjølbro som dommerfuldmægtig ved Retten på Færøerne i Tórshavn, men vendte tilbage til Justitsministeriet i 1996, hvor han blandt andet har arbejdet med menneskerettigheder, herunder behandling af klagesager for Den Europæiske Menneskerettighedsdomstol og rådgivning om menneskerettigheder i forbindelse med lovgivning og konkrete sager. Kjølbro var dommer i Københavns Byret fra 2004 til 2005, og samtidig konstitueret landsdommer i Østre Landsret i 2004. Fra 1. april 2005 til 2014 arbejde han som landsdommer, hvor han også var assisterende retsformand fra 2010. Siden 1. april 2014 har Kjølbro været Danmarks dommer ved Den Europæiske Menneskerettighedsdomstol i Strasbourg, som efterfølger for Peer Lorenzen. Hans embedsperiode ved EMD forventes at udløbe den 31. marts 2023. Kjølbro blev valgt til i 2020 at overtage posten som vicepræsident ved den Europæiske Menneskerettighedsdomstol.

CV 
 Vicepræsident ved den Europæiske Menneskerettighedsdomstol, 2020 til 2023
 Dommer ved den Den Europæiske Menneskerettighedsdomstol, 2014 til 2020.
 Assisterende retsformand i Østre Landsret, 2010 til 2014.
 Dommer i Østre Landsret, 2005 til 2014.
 Dommer i Københavns Byret, 2004-05.
 Konstitueret landsdommer (forfaldskonstitution) i Østre Landsret, 2004.
 Chefkonsulent i Lovteknikkontoret, Justitsministeriet, 2003-04.
 Konstitueret landsdommer i Østre Landsret, december 2003.
 Chefkonsulent i Menneskeretsenheden, Justitsministeriet, 2001-03.
 Souschef i Strafferetskontoret, Lovafdelingen, Justitsministeriet, 2001
 Fuldmægtig i EU- og Menneskeretskontoret, Justitsministeriet, 1996-00.
 Dommerfuldmægtig ved Retten på Færøerne, 15. oktober 1994-96.
 Fuldmægtig i Justitsministeriet, Civilkontoret, 1992-94.

Privat 
Både Kjølbros mor, Alvdis, og far, Jógvan Kjølbro (død), er færøske. Kjølbro er gift med sin færøske kone Guðrun, med hvem han har tre børn.

Værker 
Kjølbro har udgivet artikler og bøger inden for emnerne Menneskerettighedsdomstolen og retsvæsnet, derudover har han undervist i adskilliger kuser inden for disse emner.

Kilder

Eksterne henvisninger 
 Jon Fridrik Kjølbro beim EGMR
 Kjølbros Lebenslauf aus dem Bewerbungsverfahren 

Personer fra Gentofte
Dommere ved Den Europæiske Menneskerettighedsdomstol
Landsdommere fra Danmark
Jurister fra Danmark
Jurister fra Færøerne
Milbo

Thor Milbo (født 28. september 1999 i Glostrup), bedre kendt som Milbo, er en dansk popsanger fra Rødovre. Som 19-årig har han allerede udgivet fem singler sammen med musikere som fx Skinz, som har lavet hittet "Jeg har en pige".

Sangkarriere 
I oktober 2017 udgav han "Heldig" sammen med vennen Ealay, som i september 2018 er blevet afspillet næsten 3,5 millioner gange på Spotify. I marts 2018 udgav Milbo singlen "Altid på" og efterfølgende en musikvideo. I sangen synger han om sine venner, som "altid er på". Tidligt i sommeren 2018 udgav han sangen "Populær" sammen med Skinz.

Guldtuben 2018 
Milbo optrådte til den fjerde udgave af Guldtuben Guldtuben 2018  (som arrangeres af Splay) 22. september 2018 i Royal Arena, som den anden musiker under eventen, igen i samarbejde sammen med Skinz.

Diskografi 
 "Heldig" (single 2017)
 "Elsker når hun danser" (single 2017)
 "Altid på" (single 2018)
 "Populær" (feat. Skinz, single 2018)
 "25 timer" (single 2018)
 "Million" (feat. Ealay, single 2018)
 "Paris" (feat. JAY, single 2018)
 "Aldrig Aldrig" (single 2019)
 "Fuck af" (Fie Laursen feat. Milbo, single 2019)
 "Dada" (Single 2020)
 “Milionær” (single 2021) - titelsang til Paradise Hotel sæson 18
 “01:15” (single 2022)
 “VANVITTIG” (single 2022)
 “Sidste Gang” (single 2023)
 “Just Dance” (single 2023)
 “Bon Appetit” (single 2023)
 “Lissom” (single 2023)

Referencer 

Sangere fra Danmark
Personer fra Rødovre
John Swigert

John Leonard «Jack» Swigert jr. (født 30. august 1931 i Denver, Colorado, død 27. december 1982 i Washington, DC) var en amerikansk astronaut.
Han kom med på apollo 13, da han var en afløser for Ken Mattingly. Mattingly skulle have været med, men blev syg, kort tid før de skulle rejse ud i rummet.

Eksterne henvisninger 

Astronauter fra USA
Personer fra Denver
Simon Tibbling

Simon Tibbling (født 7. september 1994) er en svensk fodboldspiller, der spiller som midtbanespiller for Sarpsborg 08 FF  i den norske Eliteserien.

Karriere

Tidlig karriere 
Tibbling startede ud med at spille fodbold i en alder af seks, da hans mor tog ham med ned til den lokale klub, Grödinge SK. I en alder af ni blev Tibbling inviteret til den Stockholm-baserede klub, IF Brommapojkarna, der er kendt for sit ungdomsakademi, og seks måneder senere sluttede han sig til dem permanent. Tibbling sig  opmærksomhed fra nogle af de største klubber i verden. Han var til prøvetræning hos Manchester United, FC Bayern München og AFC Ajax. I sommeren 2010 mødtes og forhandlede Ajax med Brommapojkarna, men Tibbling ønskede at bo i Sverige. Før 2011-sæsonen valgte Tibbling i stedet valgte at flytte til en af de større Stockholm klubber, Djurgårdens IF.

Djurgårdens IF 

Simon Tibbling fik sin senior-debut i Djurgårdens IF, da han blev skiftet ind i en Allsvenskan-kamp mod Kalmar FF i det 91. minut. Han fik derefter sin startdebut i ligaen mod IFK Göteborg den 3. juli 2012. Fire dage efter sin 18-års fødselsdag underskrev Tibbling en førsteholdskontrakt, hvilket var en forlængelse af aftalen med Djurgården med yderligere 4,5 år.

FC Groningen 
Den 28. november 2014, Tibbling blev præsenteret som ny FC Groningen spiller den 1. januar 2015 før han hjalp den Grøn-Hvide Hær med at vinde KNVB Cup i 2014/15 mod de forsvarende mestre PEC Zwolle. Det var deres første store trofæ, og de kvalificerede sig til UEFA Europa League.

Tibbling blev kåret til "Årets spiller" i sæsonen 2015-16 af klubbens fans.

Brøndby IF 
Den 21 juli 2017 underskrev Tibbling en fem-årig aftale med danske Superligahold side i Brøndby.

Et mål, som Tibbling scorede for Brøndby mod Silkeborg i oktober, blev tildelt 'Årets mål 2017" af det danske fodboldforbund i 2017, hvor han slog de andre nominerede, herunder Christian Eriksen og Peter Ankersen.

FC Emmen
Den 27 juli 2020, skrev Tibbling under med den hollandske Eredivisie klub FC Emmen på en to-årig kontrakt.

Randers FC
Den 24 maj 2021, skrev Tibbling under med den danske Superliga-klub Randers FC på en fire-årig kontrakt.

Personligt liv 
Tibbling har krediteret sin mor for at bestikke ham med Pokemon-kort, som var grunden til at han beholdt sin motivation til at deltage i fodboldtræningssessioner, da han var barn.

Referencer 

Midtbanespillere (fodbold)
Fodboldspillere fra Brøndby IF
Fodboldspillere fra Djurgårdens IF Fotboll
Fodboldspillere fra FC Groningen
Fodboldspillere fra IF Brommapojkarna
Fodboldspillere fra Sverige
NJ

NJ har flere betydninger:

 New Jersey
 Nordjyske Jernbaner
Gudsø Vig

Gudsø Vig er en  lavvandet vig i nordsiden af Kolding Fjord, vest og nordvest for Skærbæk og adskilles fra fjorden af halvøerne Drejens, og  Hovens Odde, adskilt af Eltang Vig. 

I vestenden ud for bebyggelsen Gudsø, løber Gudsø Mølleå ud, og fra nord løber Gudsø Bæk ud i vigen. Gudsø Vig ligger i Fredericia og Kolding Kommuner. I den ydre del af vigen, mellem Skærbækværket og Eltang Vig, ligger de sammenvoksede Kidholme.  Navnet er kendt tilbage  fra 1524 som Gutzwiig, gudens vig. 

Der er store områder med  tagrørssump med afgræssede områder ind imellem, hvor der  vokser en del sjældne planter (bl.a. harrild, strandvejbred, sandkryb, strandasters og rødbrun kogleaks) samt engklaseskærm, liden tusindgylden og samel, ligesom området er hjemsted for et stort antal fuglearter.  

Et område i bunden af vigen blev fredet i 1954 for at friholde udsigten over vigen fra landevejen (rute 161).

Kilder og henvisninger

 Kort over området miljoegis.mim.dk
Farvande i Danmark
Lokaliteter i Fredericia Kommune
Lokaliteter i Kolding Kommune
Lyngby Boldklub sæson 2018-19

Lyngby Boldklub sæson 2018-19 er Lyngby Boldklubs 15. sæson i den næstbedste danske fodboldrække 1. division, og den 97. som fodboldklub. Udover 1. division deltog klubben i DBU Pokalen. Foruden at have et hold i 1. division har Lyngby Boldklub yderligere senior hold i Reserveligaen, Sjælland Serie 2 og Sjælland Serie 4.

Før sæsonen blev cheftræner Thomas Nørgaard fyret.

Mark Strudal er ny cheftræner i Lyngby Boldklub.

I vinterpausen blev Mark Strudal fyret, Christian Nielsen blev ny cheftræner.

Klub

Førsteholdets trænerstab

Klubadministration

Sponsor 
Entreprenørvirksomheden Jönsson.

Spillere

Førstehold

Ind

Ud

Turneringer

1. division

Resultatoverblik

Resultater efter hver runder

Kampe 
Lyngby BK's kampe i sæsonen 2018-19.

Træningskampe

Sydbank Pokalen

Reserveligaen

Grundspil

Slutspil

Referencer 

Lyngby BK sæsoner
Danske fodboldklubbers sæson 2018-19